da da da da en en da da fr als da de de de en en en en fr fr fr fr en da en da da da en da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da pt da da da da da nb da da da da da da da da da da da da da da da da da da da da da da da da da da da da da da da da da de da es es it da es es da en da als da da da da da als da en de nb da nb da sv da ro da da da en da nn da fi en sv da en en da da en da da da da da en da da da da da da da da da da sv da da da nl en da da fr da da da da da sv da da en en en en da da de sv de da sv da nb da de da en da da da da da sv en en fr en id sv en de nb et da en en en en da en en en tr sv da en en en pt en en fr en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr da az da nb en da da en en da lt en en en en en en en en en da en sv da da da en
Ny skønlitteratur – marts 2021 – Bøgernes labyrint
– anmeldelser og andet om litteratur
5. april 20216. april 2021 Marit
Desværre skulle marts måned gå, inden dette indlæg ser dagens lys. Igen skal jeg beklage, men der viste sig at være så mange nyudgivelser, at jeg blev ganske overvældet, og jeg har sikkert overset mange.
Det jeg har lagt mærke til, er et pænt antal kunstnerromaner og slægtsromaner, men også meget andet af interesse.
Udvalget er som sødvanlig et udtryk for hvad jeg selv synes ser interessant ud. Forsider og data om bøgerne er hentet på forlagenes hjemmesider.
Efterhånden mulighed for sol af Michael Enggaard
Livet er fuldt af tilfældigheder. For 25 år siden lavede Julie og Michael radio sammen i Århus, i dag bor de henholdsvis i Solrød og på Vesterbro og er ikke særlig tilfredse med deres liv, vil noget andet men har forpligtelser. En dag skriver Julie til Michael. Forlaget beskriver bogen som ”en indlevende og tankevækkende roman om vores uforudsigelige liv og de øjeblikke, som vi altid har med os”.
Udkommer 2. marts på Politikens Forlag. 448 sider.
Forberedelse til livet af Thomas Boberg
Forlaget præsenterer nye værk som ”et digterisk testamente om barndomsminder, kærlighedsmøder, breakups og pludselig vold, om rejser i verden, i sindet og i en fremtid på den anden side af ilden”. Udkommer 4. marts på Gyldendal. 102 sider.
Værelse samlet af kvinder af Katrine Grünfeld
”Findes der noget mere sølle end en midaldrende kvinde, der ikke kan beherske sig? Ja, en midaldrende kvinde, der kan beherske sig …” (forlaget). En kvinde forlader mand og teenagebørn og flytter ind hos en veninde for at finde ud af, hvad hun vil med resten af sit liv. Det viser sig at indeholde mange kvinder.
”… en barsk og humoristisk, vild og frisættende sorg- og kriseroman, der udfordrer forestillingerne om den midaldrende kvinde” (forlaget).
Udkommer 5. marts på Grif. 280 sider
De tog vores hus – Eller hvordan jeg lærte, at hele verden faktisk udgår fra Nørrebro af Laura Eidnes Bregnhøi
”Kærlighedshistorie – både om spirende kærlighed mellem mennesker, men også om kærlighed til fællesskabet og den kraft, der ligger i at kæmpe for en fælles sag.
15-årige Olivia forelsker sig i den lidt ældre Jakob, som er en del af ungdomsbevægelsen og miljøet omkring Jagtvej 69.
Men hvem er Olivia egentlig mest betaget af, Jakob eller fællesskabet i miljøet?” (forlaget)
Udkommer 9. marts på Gads Forlag. 200 sider
Kvinde set fra ryggen af Jesper Wung-Sung
Vi kender alle Ida Hammershøi, det er hende der står med ryggen til på alle Hammershøis malerier.
Der er gang i kunstnerromaner for tiden, Malene Ravn er aktuel med ’Hvor lyset er’ om den i dag ukendte, men i sin levetid feterede maler Carl Fischer og hans hustru Ely, og nu udgiver Jesper Wung-Sung en roman om Vilhelm Hammershøis hustru, Ida.
Et liv med mange rejser på jagt efter det rigtige lys, samt tålmodig posering for mandens malerier. Et liv på hans betingelser.
Udkommer 10. marts på Politikens Forlag. 464 sider.
Huset af Anna Elisabeth Jessen
Forfatteren debuterede for et par år siden med romanen ’Om hundrede år’, hvor hun i et kapitel fra hvert år fra 1. verdenskrig og til i dage beskriver udviklingen i Sønderjylland. ’Huset’ er også en kollektivroman, der strækker sig over et halvt århundrede i en virksomhed.
Forlaget beskriver romanen som ”en fortælling om en gruppe ansatte i en stor, betydningsfuld medievirksomhed fra 1960’erne frem til i dag; om ambitioner, store drømme, uanede muligheder, men også magtkampe, løgne, begær og bristede illusioner.
Udkommer 10. marts på Gyldendal. 428 sider
Mælk & Blod af Jacob Grønlykke
En debutroman i form af en grotesk sydfynsk Southern Gothic fortælling, hvori to drenge er på flugt efter en forbrydelse. ”I det mørke og grumme landskab, de bevæger sin ud i, har de kun hinanden at stole på. De ender i et ingenmandsland, hvor tid og sted efterhånden opløses i en voldsom dødedans”(forlaget).
Forfatteren (født 1960) er kendt som filminstruktør og manuskriptforfatter med blandt andet ’Sekten’ og ’Den serbiske dansker’ på samvittigheden. ’Mælk & Blod’ er hans skønlitterære debut.
Udkommer 11. marts på Gladiator. 180 sider
Så en morgen af Henrik Nordbrandt
Jeg læser ikke digte, jeg køber ikke digtsamlinger – med undtagelse af Henrik Nordbrandt. Og er taknemmelig, hver gang en ny udkommer. Jeg læste i Weekendavisen, at han forventede at dø af Corona, for hans skrøbelige helbred kan ikke tåle en infektion. Så jeg er ekstra taknemmelig nu. Den nye samling beskrives som ”undergangsdigte … digte om alderdom, tab af evner og identitet, mistet kærlighed”. Forlaget skriver videre ”Det er ikke en rolig, afklaret stemme, der taler til os gennem digtene … Det er en stemme fuld af angst og foragt for forgængeligheden og døden. Hver dag er bare ét hug nærmere bunden. Og når solen endelig bryder frem, er dens lys blot endnu et spot på det ødelagte.
Men der er også håb i Henrik Nordbrandts nye digtsamling. I sprogets suverænitet, i den skæve strøm af humor, som bevæger sig gennem værket, og i fortællerstemmens mod til at være til stede i sin egen ødelæggelse; nærme sig undergangen reflekteret, sansende, følsomt”. En sand Corona-digtsamling.
Udkommer 12. marts på Gyldendal. 61 sider
Hulemennesket af Peter Løhr.
Igen en kunstnerroman, denne gang om Johan Thomas Lundbye under hans ophold i Rom i 1845, et ophold der fik stor indflydelse på hans videre liv. Sammen med Jerichau, Marstrand ”og flere andre i den danske kunstnerkoloni, driver Lundbye gennem forelskelser og svigt, manisk storhedsvanvid og selvudslettende depression, basale erkendelser og guddommelige åbenbaringer. Ind og ud af hulen mellem følelsen af at være ganske alene og forbundet til verden.
J.Th. Lundbye (1818-48) er kendt for sine åbne landskaber og intime dyreskildringer, sit maniodepressive sind og spektakulært mystiske dødsfald som kun 29-årig under Treårskrigen”(forlaget).
Udkommer 18. marts på Gyldendal. 321 sider
Fangeleg af Kim Fupz Aakeson.
Forlaget skriver: ”Et stort og gammelt fængsel. Tre fængselsbetjente, Sammi, Henrik og Miriam. Sammi har pakistansk far og er fra Brøndby. Henrik lyver, når han siger, han spiller badminton. Miriams søn har en gæld til de helt forkerte mennesker. Der er også en barndomsven, der sidder inde. Aggressioner. Hemmeligheder. Stoffer. Afpresning. Utroskab. Vold. Kærlighed”.
Udkommer 19. marts på Gyldendal. 318 sider
Et stykke af tiden af Benn Q. Holm
”Berlin 1976. Ben ankommer for at læse et år på universitetet. Der er optøjer, terrorisme, men også en sær søvngængeragtig atmosfære i den opdelte by, som en lomme i tiden. Og så er David Bowie flyttet dertil. Det bliver 12 måneder, der vender op og ned på alt i Bens liv. Ikke mindst da han møder sit livs kærlighed, Sabine, i Murens skygge” (forlaget).
Udkommer 26. marts på Alpha. 352 sider
Grundvold af Rachel Röst
Da Rebecca begynder at gå i skole, opdager hun at verden uden for hjemmets mure er meget anderledes end den hun kender. Hun vokser nemlig op i en streng mormonsk familie.
Forlaget skriver om bogen, at den ”…er en stærk fortælling om at vokse op med social kontrol og religiøs fanatisme. En roman om at finde styrken til at bryde ud og allerede som 16-årig stå på helt egne ben med et splintret verdensbillede – fremmed over for både sig selv, sin krop og den ungdomskultur, der omgiver en”.
Udkommer 26. marts på Gyldendal. 400 sider
Overleverne af Alex Schulman
Forlaget oplyser at dette er forfatterens fiktionsdebut, det er ikke helt sandt. Han har flere romaner bag sig på svensk. Til gengæld er ’Overleverne’ hans internationale gennembrud. Derudover skriver forlaget: ”Tre voksne brødre er sammen kørt tværs gennem Sverige op til den ødegård, hvor de har tilbragt alle deres barndoms somre. Det er første gang i tyve år, de er tilbage. Med sig har de deres mors aske, som de vil sprede ved stedet.
Som børn legede de frit på klipperne omkring det lille hus, badede i søen og gik på opdagelse i skoven. Men der skete noget, som gjorde, at de aldrig tog tilbage. Noget, de aldrig har talt om. De tre brødre har meget forskellige erindringer om den sidste skelsættende sommer, om deres forældre, og om det, der fik alt til at gå i stykker.
Overleverne er en rørende og foruroligende roman om at genopleve sin barndom som voksen. Om at forstå sin familie og de hændelser, man er formet af”.
Udkommer 17. marts på Lindhardt & Ringhof. 288 sider. Oversat fra svensk af Charlotte A. E. Glahn.
Årene af Annie Ernaux
”… et moderne mesterværk i fransk litteratur. Det er en roman om Frankrig og om en kvindes liv fra 1940’erne og frem. Fra Annie Ernaux’ opvækst i en arbejderklassefamilie i Normandiet til tiden som lærer foran nådesløse klasser med fyrre elever, forstadslivet med mand, to sønner, uendelige mængder indkøb og tilværelsen med en ung elsker efter skilsmissen – og gennem det hele livet som skrivende menneske.
Mest af alt er Årene en bog om tid. Den er fortalt fra et kollektivt ståsted og forsøger med afsæt i fotografier og erindringsbilleder at fange selve tidens sprog og gang.  Vi sidder med til bords til familiefesterne og oplever de små skred og de store samfundsomvæltninger: efterkrigstiden, studenteroprøret i 1968, seksuel frigørelse, politiske kampe, familierelationer, globalisering og forbrugskultur” (forlaget).
’Årene’ er blevet sammenlignet med Marcel Prousts På sporet af den tabte tid.
Udkommer 26. marts på Gads Forlag. 252 sider. Oversat fra fransk af Lilian Munk Rösing og Birte Dahlgreen
Familieleksikon af Natalia Ginzburg.
Den selvbiografiske roman blev skrevet i 1963 og foreligger først nu på dansk. Den bygger på den italienske forfatter og politikers barndomshjem, hvor hendes jødiske far Giuseppe Levi er ”en ustyrlig tyran, konstant efter alle, især sin bedrøvede og letbevægelige kone Lydia. Sammen har de fem børn og en hverdag, der vrimler med gæster og lidenskabelige diskussioner. Levi-familiens stuer danner rammerne om det antifascistiske miljø i Torino, hvor racelove og verdenskrig bramfrit kritiseres, og i Mussolinis Italien er det ikke ufarligt (forlaget).
Natalia Ginzburg døde i 1991
Udkommer 21. marts på Politikens Forlag. 272 sider. Oversat fra italiensk af Majse Aymo-Boot
Forladtheden af Elisabeth Åsbrink
Slægtsroman om tre kvinder, tre generationer, tre storbyer ”Som fortælleren siger: “Jeg var nødt til at forstå min mors ensomhed for at forstå min egen. Og for at forstå hende, måtte jeg også forstå min mormor Rita. Udforskningen førte mig videre til min morfar. Hvem var han, denne mand som jeg aldrig nåede at møde?
Forladtheden er en fængslende beretning om kærlighed og eksil, og om menneskeliv i hadets skygge. Den er også en udforskning af, hvordan de vilkår, vi lever under, former dem vi er, og hvorfor vi har behov for både at huske og at glemme – og for at fortælle historier for at kunne leve” (forlaget).
Udkommer 24. marts på Gutkind. 320 sider. Oversat fra svensk af Juliane Wammen.
Første person ental af Haruki Murakami
”Novellerne i denne nye samling fortælles i første person ental – både med drengens, den unge mands, den midaldrende mands og ikke mindst den gamle mands stemme. Historierne spænder fra nostalgiske ungdomsminder til meditationer over musik, barndommens baseballstadion oplevet med en ellers fraværende far, drømmelignende scenarier og et enkelt fiktivt jazzalbum” (forlaget).
Udkommer 26. marts på Klim. 189 sider. Oversat fra japansk af Mette Holm
Bjerget vi bestiger – et digt til vores tid af Amanda Gorman
Der er ingen, der ikke kender Amanda Gorman. Hun blev berømt to gange, først da hun læste sit til lejligheden nyskrevne digt ’Te Hills We Climb’ ved præsident Joe Bidens indsættelse, næste gang på grund af al balladen om oversættelser til andre sprog. Oversættere til hollandsk, spansk og muligvis flere sprog trak sig/blev sat fra bestillingen, fordi de ikke var WOKE, dvs den ekstreme version af politisk korrekt. Det er muligvis noget, jeg har misforstået, men et krav fra det amerikanske forlag var at digtet skulle oversættes af en, der er så tæt på digteren som muligt hvad køn, alder og etnicitet angik. Dvs en hvid, mandlig oversætter på 50 kunne ikke bruges, uanset hans evner som oversætter. Det danske forlag har fundet en yngre kvinde, en dansk-pakistansk psykolog, som har udgivet en digtsamling, til jobbet.
I udgivelsen kan man læse både originaludgaven og den danske oversættelse – så kan man selv vurdere. Bogen er udstyret med et forord af Oprah Winfrey.
Udkommer 31. marts på Carlsen. 60 sider. Oversat fra amerikansk af Naiha Khiljee.
Klara og solen af Kazuo Ishiguro. Udkommer 2. marts på Gyldendal. 352 sider. Oversat fra engelsk af Claus Bech
Kvinden i blåt – En Ruth Galloway-krimi af Elly Griffihs. Udkommer 3. marts på Gads Forlag. 360 sider. Oversat fra engelsk af Lærke Pade
1794 af Niklas Natt och Dag Bellmann-trilogien #2). Udkommer 10. marts på Gutkind. 510 sider. Oversat fra svensk af Christina Westenholz Bojlén
Sølvtøj og sød musik af Ewa Klingberg. (Huskvarna #4) Udkommer 10. marts på Gads Forlag. 366 sider. Oversat fra svensk af Rikke Toft Kleemann
Eileen af Ottessa Moshfegh. Udkommer 11. marts på Gyldendal. 304 sider. Oversat fra amerikansk af Louise Ardenfelt Ravnild
Fuglens anatomi af Merethe Lindstrøm. Udkommer 12. marts på Batzer & Co. 248 sider. Oversat fra norsk af Jannie Jensen.
Efterskælv af Rachel Cusk. Udkommer 16. marts på Gyldendal. 208 sider. Oversat fra engelsk af Ida Jessen.
Skoven og floden af Karl Ove Knausgård. Udkommer 24. marts på Lindhardt & Ringhof. 88 sider. Oversat fra norsk af Charlotte Jørgensen.
Det jeg elskede af Siri Hustvedt. Genudgives 25. marts på Lindhardt & Ringhof. 416 sider. Oversat fra amerikansk af Jette Røssell
Spøgelser af Dolly Alderton. Udkommer 25. marts på Hr. Ferdinand. 416 sider. Oversat fra amerikansk af Giovanna Alesandro
Alt hvad jeg ved om kærlighed af Dolly Alderton. Udkommer 25. marts på Hr. Ferdinand. 336 sider. Oversat fra amerikansk af Siri Hjelm Jacobsen
Slagside af Jørn Lier Horst & Thomas Enger. Udkommer 26. marts på Modtryk. 309 sider. Oversat fra norsk af Rolf Stavnem
Kære Edward af Ann Napolitano. Udkommer 30. marts på Gyldendal. 360 sider. Oversat fra amerikansk af Nanna Lund
Krimimessen – Kommende krimier
Jeg håber ikke at love for meget, når jeg siger at indlægget om april måneds udgivelser publiceres inden for en uge 😉
Synes godt om dette:
Vis alle indlæg af Marit
Previous Ny skønlitteratur – februar 2021
Next Anmeldelse: Nat i Caracas af Karina Sainz Borgo
5. april 2021 kl. 19:21
Hej Marit. Det er godt nok mange bøger, og jeg når det ikke 🤥. Hilsen Kirsten, som virkelig prøver.
Sendt fra min iPhone
> Den 5. apr. 2021 kl. 18.26 skrev Bøgernes labyrint : > >  >
Skriv et svar Annuller svar
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (påkrævet) (Adresse vises aldrig offentligt)
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Giv mig besked om nye kommentarer via e-mail.
Giv mig besked om nye indlæg via e-mail.
"There is a crack in everything, that's how te light gets in" - Leonard Cohen (1934-2016)
Servicemeddelelse 24. september 2022
Anmeldelse: Det litterære apotek af Nina George 3. august 2022
Kort og godt – romaner på under 200 sider 2. august 2022
Anmeldelse: Kære Agnes af Håkan Nesser 1. august 2022
Ny skønlitteratur – juni 2022 31. juli 2022
Anmeldelse: Pesten i Bergamo af J. P. Jacobsen
Anmeldelse: Kirstine og Priorinden af Lars Novrup Frederiksen
Anmeldelse: Store Kongensgade 23. Et essay af Søren Ulrik Thomsen
Kort og godt - romaner på under 200 sider
Nye krimier - marts 2015
Anmeldelse: Signe/Signes hjemkomst af Lars Johansson
10 hyggelige bøger til karantænen
Anmeldelse: Man skulle nok have været der af Thomas Korsgaard
Anmeldelse: Det ottende liv (til Brilka) af Nino Haratischwili
- se toppen af siden
Indhold Vælg kategori Anmeldelser  (206)    Genrer  (165)       Barndom  (9)       Børnebog  (3)       Biografi  (4)       Digte  (1)       domestic noir  (4)       Erindringer  (6)       Essay  (1)       Faglitteratur  (16)       Familien  (4)       Fantasy  (4)       Historisk roman  (23)       Kærlighed  (17)       Krimi  (61)       Kunst  (2)       Magisk realisme  (4)       Politik  (5)       Psykologisk roman  (14)       Rejseskildinger  (2)       Slægtsroman  (5)       Spænding  (17)       Udviklingsroman  (9)       Underholdning  (1)       Ungdomsroman  (4)    Jul  (2)    Lande  (172)       Afghanistan  (3)       Andre lande  (3)       Argentina  (4)       Australien  (1)       Botswana  (1)       Chile  (4)       Colombia  (1)       Cuba  (1)       Danmark  (40)          Århus  (1)          København  (5)       England  (24)          London  (5)       Europa  (2)       Frankrig  (7)       Grækenland  (2)       Holland  (3)       Internationalt  (1)       Irland  (2)       Island  (2)       Italien  (3)       Japan  (1)       Mellemøsten  (1)       Mexico  (1)       Nigeria  (1)       Nordafrika  (1)       Norge  (21)          Bergen  (3)          Oslo  (3)       Rusland  (1)       Skotland  (1)       Sovjetunionen  (2)       Spanien  (2)          Barcelona  (1)       Sverige  (24)          Stockholm  (3)       Tyskland  (19)          Berlin  (2)       USA  (8)       Venezuela  (1) Artikler  (161)    Biblioteker  (1)    BogForum  (9)    Forlag  (3)    Lister  (13)    Litteraturfestivaler  (23)    Litteraturpriser  (23)    Litteratursiden  (1)    Litterære arrangementer  (1)    Reblog  (2)    Status  (9)    Top ti  (3) Diverse  (5) Forfatter  (4) Gæsteblogger  (6) Inspiration  (4) Litteratursiden  (1) Ny skønlitteratur  (100) Nyhed  (6) Servicemeddelelse  (2)
Indtast din mailadresse og få besked, når der sker nyt på Bøgernes Labyrint
Slut dig til de 167, der følger denne blog
Sapfo i tre versioner til den internationale oversætterdag 19. september 2022
1000 års riget 25. september 2022
100 gruppebilleder 28. maj 2022
10 Books On My Autumn Reading List (Possibly) 22. september 2022
Books Blog – Te Guardian
Poem of te week: Spell by Greta Stoddart 19. september 2022
Jakob Hero; Kun når det brænder [Anmeldereksemplar] 21. september 2022
Frans G. Bengtsson: Røde Orm 9. september 2022
Anmeldelse: Pigen der fortalte film af Hernán Rivera Letelier 14. oktober 2019
Litfix anbefaler: 8 bøger til din sommerferie og hvad jeg selv skal læse 27. juni 2022
En leder skal gide at tage opvasken 11. august 2022
Nyt liv til Falladas klassiker 29. juli 2022 Martin Minka Jensen
That Artsy Reader Girl
Der er opstået en fejl - feedet er sikkert nede. Prøv igen senere.
Anmeldelse af Natrium Chlorid – Jussi Adler-Olsen 16. november 2021
Her er hvad jeg har læst, hørt og streamet på en uge 18. september 2022
Girl A Novel by Camille Laurens 24. september 2022
Dagens nyheter – Bok
Te New York Review of Books
Arkiver Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 februar 2021 januar 2021 december 2020 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 november 2019 oktober 2019 september 2019 august 2019 juli 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 november 2012 september 2012 august 2012 juli 2012 juni 2012 marts 2012 februar 2012 december 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011
« mar   maj »
2. verdenskrig 1950'erne Aarhus Agatha Christie Anbefalinger Anden verdenskrig Anders Johansen Anna Grue Ann Rosman Arne Dahl Auður Ava Ólafsdóttir barndom Bergen Berlin Biblioteker bogblogs Buenos Aires bøger Carsten Jensen Dan Sommerdahl Den første sten Den skaldede detektiv Djursland domestic noir Elsebeth Egholm epidemi familien forfattere Foto Fængslet Gereon Rath Gunnar Staalesen gæstebloggere Hanne-Vibeke Holst Helle Helle Herbjørg Wassmo Horsens Håkan Nesser International Dublin Literary Award international politik Jane Gardam Jon Fosse jul Jón Kalman Stéfansson Karin Adler Karin Fossum Kjell Westö Klassikere Konrad Sejer krig krimi Krimimessen Krimimessen 2014 Krimimessen 2015 Krimimessen 2016 Krimimessen 2017 kulturmøde Kvinder Kærlighed Lene Kaaberbøl litteratur litteraturfestival Louise Rick Man Booker Man Booker International Prize Marts 2015 Modstandsbevægelsen nazismen New York Nordisk Råds litteraturpris Noveller Nye bøger Nyhed Ny skønlitteratur Oktober 2014 OpCop Overgreb parforhold Paris Per Petterson pest religion Robert Goddard samfundskritik Sara Blædel Seriemord skæbne Skærgårdskrimi Sommerlæsning sorg Stockholm Thomas Korsgaard Tyskland Ungdom Varg Veum venskab vold Volker Kutscher Weimarrepublikken ægteskab
Slut dig til de 167, der følger denne blog
Already have a WordPress.com account? Log in now.